SAMTEL คาดบ.ย่อยมีรายได้บริการคัดกรองผู้โดยสารให้ AOT ราว 2.88 พันลบ.
SAMTEL คาดบริษัทย่อยมีรายได้บริการคัดกรองผู้โดยสารให้ AOT ราว 2.88 พันลบ.ใน 5 ปี
23 ก.ค. 2558

บริษัท สามารถเทลคอม จำกัด (มหาชน) หรือ SAMTEL ระบุว่า กิจการร่วมทุน 2S ซึ่งประกอบด้วยบริษัท โสมาภา อินฟอร์เมชั่น เทคโนโลยี จำกัด (มหาชน) และบริษัท สามารถคอมเทค จำกัด ซึ่งเป็นบริษัทย่อย ได้รับหนังสือยืนยันตกลงจ้างและให้เริ่มงานจ้างให้บริการระบบตรวจสอบและคัดกรองผู้โดยสารล่วงหน้า (APPS) กับบริษัท ท่าอากาศยานไทย จำกัด (มหาชน) หรือ AOT เมื่อวันที่ 21 ก.ค. โดยจะให้บริการเป็นระยะเวลา 5 ปี นับตั้งแต่วันที่ AOT มีหนังสือแจ้งให้เริ่มการให้บริการ
ทั้งนี้ ผลตอบแทนที่บริษัทย่อยจะได้รับจากการให้บริการขึ้นอยู่กับจำนวนผู้โดยสารที่มาใช้บริการ โดยมีอัตราค่าบริการเท่ากับ 11.77 บาท (รวมภาษีมูลค่าเพิ่ม) ต่อผู้โดยสารที่ใช้บริการระบบฯ 1 คนต่อเที่ยว ซึ่งจากการประมาณจำนวนผู้โดยสารตลอดอายุสัญญา 5 ปี บริษัทย่อยคาดว่าจะมีรายได้จากการให้บริการดังกล่าวตลอดอายุสัญญา 5 ปี เป็นจำนวนเงินประมาณ 2,876 ล้านบาท (รวมภาษีมูลค่าเพิ่ม)